钦定古今图书集成/理学汇编/学行典/第129卷 > 中者天下之大本赋〈以天下之教由此而出为韵〉 宋文彦博 > 《中和堂铭》〈有序〉明·邵宝
## 钦定古今图书集成/理学汇编/学行典/第129卷 > 中者天下之大本赋〈以天下之教由此而出为韵〉 宋文彦博 > 《中和堂铭》〈有序〉明·邵宝

州堂后旧有退食之堂曰“中和” ，岁久颓圮，扁亦不存。前知州华仁甫既复旧制，仍模刻文公先生，大书“中和堂” 三字以揭之。后学邵宝来知州事，睹名思义，深有所敬者，于是述古训作铭，嵌诸壁闲云。铭曰：

“万感俱寂，一真自如。性之本然，衡平鉴虚。无有作好，
无有作恶。情感于外，各适所度。孰其思之，是曰《灵台》。
动静相因，体用兼该。于皇上帝，降此嘉德。恭惟先师，
示我显则。去圣逾远，正学失传。卑逐权谋，高骛清元。
矧兹有政，可远伊迩。操简御繁，敢昧所思。戒惧慎独，
师有训谟。毫忽弗念，圣狂异涂。揭名堂楣。志在勉彊”
我师，俨临朝夕瞻仰。